ພິທີລົງນາມໃນຖະແຫລງການກ່ຽວກັບຂອບເຂດຄູ່ຮ່ວມມືຍຸດທະສາດ
ຫວຽດນາມ - ມາເລເຊຍ ເມື່ອເດືອນ 8/2015
ວັນທີ 4/4, ໂດຍຜັນຂະຫຍາຍຖະແຫລງການຮ່ວມກ່ຽວກັບຂອບເຂດຄູ່ຮ່ວມມືຍຸດທະສາດຫວຽດນາມ ແລະ ມາເລເຊຍ, ທ່ານ ຫວູກວາງມີງ, ຜູ້ຊ່ວຍວຽກລັດຖະມົນຕີການຕ່າງປະເທດ ຫວຽດນາມ ພອ້ມກັບຮອງເລຂາທິການ ກະຊວງການຕ່າງປະເທດ ມາເລເຊຍ, ທ່ານ Dato Muhammad Shahrullkram Yaakob, ເປັນປະທານຮ່ວມກອງປະຊຸມຍຸດທະສາດເຈົ້າຫນ້າທີ່ຂັ້ນສູງຄັ້ງທີຫນຶ່ງ ລະຫວ່າງຫວຽດນາມ ແລະ ມາເລເຊຍ ຢູ່ ຮ່າໂນ້ຍ. ທີ່ກອງປະຊຸມ, ສອງຝ່າຍໄດ້ແລກປ່ຽນຢ່າງເລິກເຊິ່ງ ກວ້າງຂວາງ ແລະ ເປັນເອກະພາບຫລາຍມາດຕະການລະອຽດ ເພື່ອຜັນຂະຫຍາຍການພົວພັນຄູ່ຮ່ວມມືຍຸດທະສາດໃນໄລຍະຈະມາເຖິງ, ໃນນັ້ນ ມີການຮັກສາການແລກປ່ຽນຄະນະຜູ້ແທນ ແລະ ການພົບປະຂັ້ນສູງ. ໃນຕໍ່ຫນ້າ ຈະຈັດຕັ້ງກອງປະຊຸມຄັ້ງທີ 5 ຄະນະກຳມະການຮ່ວມມືສອງຝ່າຍ ກ່ຽວກັບເສດຖະກິດ, ວິທະຍາສາດ ແລະ ເຕັກນິກ ຫວຽດນາມ ແລະ ມາເລເຊຍ ໃນປີ 2016, ຕັ້ງຫນ້າແລກປ່ຽນບັນດາມາດຕະການລະອຽດ ເພື່ອນຳວົງເງິນການຄ້າສອງຝ່າຍໃຫ້ຂຶ້ນເຖິງ 15 ຕື້ USD ໃນປີ 2020. ຄຽງຄູ່ການຮ່ວມມືສອງຝ່າຍ, ສອງຝ່າຍກໍແລກປ່ຽນບັນດາບັນຫາສາກົນ ແລະ ພາກພື້ນ ຊື່ງຕ່າງຝ່າຍຕ່າງມີຄວາມສົນໃຈ, ໃນນັ້ນ ເຫັນດີຊຸກຍູ້ປະຊາຄົມ ອາຊຽນ ກໍຄືເພີ່ມທະວີຄວາມສາມັກຄີ ແລະ ຮັກສາບົດບາດໃຈກາງຂອງ ອາຊຽນ ໃນບັນດາບັນຫາໃຫຍ່ທີ່ກ່ຽວຂ້ອງເຖິງຄວາມໝັ້ນຄົງ, ຜົນປະໂຫຍດຂອງແຕ່ລະປະເທດ ແລະ ຂອງພາກພື້ນ.
(ແຫຼ່ງຄັດຈາກ VOV)